Die bottel Johnnie Walker het ’n geskiedenis. Hy het die laaste 12 maande reeds drie keer geld gemaak by veilings in die kontrei: by laasjaar se basaar, by laasjaar se skou – en hier haal hy ’n betaam­like R1 800.
“Dit gaan oor vreugde en dankbaarheid, die gemeensaamheid. ’n Familielid ‘koop’ dadelik die kindjie en die kerk se geld groei – amper soos bail and jail vir volwassenes.”
Hier, tussen warm harte en growwe werkershande, die aardsheid van velerlei verhale en tuisgemaakte produkte wat ’n mens laat voel soos tuiskoms, kon ons ’n dag lank ontvlug van alles wat deesdae dikwels soos gruisklippers binne die skoene skaaf.